./data/phi2331/phi001/phi2331.phi001.perseus-lat2.xml
apud Alexandriam in Museo multas quaestiones professoribus proposuit et propositas ipse dissolvit Marius Maximus dicit eum natura crudelem fuisseet idcirco multa pie fecisse quod timeret, ne sibi idem quod Domitiano accidit eveniret Et eum titulos in operibus non amaret, multas civitates Hadrianopolis appellavit, ut ipsam Carthaginemet Athenarum partem, aquarum ductus etiaminfinitos hoc nomine nuncupavit  fisci advocatum primus instituit Fuit memoriae ingentis, facultatis immensae; nam ipse et orationes dictavit et ad omnia respondit ioca eius plurima exstant; nam fuit etiam dicaculus  unde illud quoque innotuit quod, cum cuidam canescenti quiddam negasset, eidem iterum petenti sed infecto capite respondit:Iam hoc patri tuo negavi nomina plurimis sine nomenclatore reddidit, quae semel et congesta simul audiverat, ut nomenclatoressaepius errantes emendarit  dixit et veteranorum nomina, quos aliquando dimiserat, libros statimlectos et ignotos quidem plurimis memoriter reddidit uno tempore scripsit dictavit audivit et cum amicis fabulatus est, si potest credi omnes publicas rationes ita complexus est ut domum privatam quivispaterfamilias diligens non satis novit equos et canessic amavit ut iis sepulchra constitueret, oppidum Hadrianotheras in quodam loco, quod illic et feliciter esset venatus et ursam occidisset aliquando, constituit